забавни моменти за Казарма
Навремето, когато военната служба беше задължителна, един мъж се оплакал на своя приятел:
- Като взема заплата - жената я грабва цялата! А на мен - не оставя нито стотинка!
Другият се учудил:
- Ама ти - номера с изгубената пушка - не го ли знаеш?
Първият се учудил:
- Не, какъв е тоя номер?
Приятелят обяснил:
- Гледай сега... ще кажеш, че навремето в казармата си изгубил една пушка! И военните чак сега са установили липсата. Така, че - всеки месец ще ти удържат 50 лева от заплатата! А после измисли и други неща - каска, манерка и т. н.
Когато двамата се разделили, завалията под чехъл си помислил:
" Защо пък да не излъжа за нещо по-едро?"
Когато се прибрал вкъщи, казал на жена си:
- Имам лоша новина! Навремето, в казармата загубих една подводница! И сега, военните ще ми удържат цялата заплата до края на живота!
Съпругата му присвила подозрително очи:
- Нещо ме съмняваш с тая история! Донеси ми документ черно на бяло и тогава ще ти повярвам!
Нашият човек отишъл във военното окръжие. Срещнал се лично с началника и откровено му разказал всичко!
Оня се хванал за главата:
- Какво си направил, бе, братко? То бива, бива, ама... Цяла подводница е това, не е шега работа! Виж какво... Мога да ти дам фалшива бележка за един изгубен кон! Нататъка се оправяй, както можеш!
Нашият герой се прибрал вкъщи. Показал бележката на жената и и се троснал:
- Видя ли сега какво направи, бе? Не ми стига, че трябва да плащам цяла подводница! Ами сега се установи, че вътре имало и някакъв кон!